|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | --- | --- | --- | --- | --- | |  | |  |  |  |  | | --- | --- | --- | --- | |  |  | **Tisztelt Szálláshely-szolgáltatók!**  A szálláshely Nemzeti Turisztikai Adatszolgáltató Központba (továbbiakban: NTAK) történő regisztrálása során, a szálláshely egyedi azonosító számot kap, ez a szám a szálláshely NTAK regisztrációs száma.  Tájékoztatjuk, hogy a szálláshelyek egyedi **NTAK regisztrációs számának felépítése 2020. október 1-jétől megváltozik, ami azt jelenti, hogy ettől a naptól minden, korábban regisztrált szálláshely is új NTAK regisztrációs számot kap.** Ettől a naptól az **NTAK regisztrációsszám** 10 karakter hosszúságú lesz, és ez **szolgál a jövőben a szálláshely azonosítására**. Az egyes szálláshelyek NTAK regisztrációs száma az ASP / NTAK szakrendszerében, a *Szálláshelyek* menüponton belül található. A korábbi, 8 karakter hosszúságú szálláshely úgynevezett *regisztrációs száma* a továbbiakban *Adatszolgáltatási azonosító* elnevezéssel jelenik meg az NTAK szakrendszerben. Szintén ettől a naptól az *Adatszolgáltatási azonosító* a szálláshelyek számára az NTAK felé történő rendszeres adatszolgáltatás beállításához szükséges.  **Tájékoztatjuk, hogy 2020. október 1-jétől a szálláshely-közvetítői tevékenység útján kínált szolgálatások hirdetéseiben a szálláshely-szolgáltatóknak az adott szálláshely NTAK regisztrációs számát és a szálláshely típusát is kötelezően fel kell tüntetniük.**  A változásról a 239/2009. (X. 20.) Korm. rendelet 2020. október 1-jén hatályba lépő módosítása rendelkezik az alábbiak szerint: *„(4) A szálláshely-közvetítői tevékenység útján kínált szálláshely-szolgáltatás esetén a szálláshely-szolgáltató köteles feltüntetni a fogyasztó számára azonosításra alkalmas és látható módon a szálláshelyre vonatkozó, a Nemzeti Turisztikai Adatszolgáltató Központban használt regisztrációs számot, valamint a 12. § (1) bekezdése szerinti nyilvántartásban rögzítetteknek megfelelően a szálláshely típusát.*”  Amennyiben a szálláshely-közvetítők (pl. szallas.hu, airbnb.com, booking.com, expedia.com stb.) oldalain az NTAK regisztrációs szám beírására az üzemeltető külön mezőt biztosít, arról a közvetítő értesíti a szálláshely-szolgáltatókat. Ebben az esetben **az értesítésben foglaltaknak megfelelően kell az NTAK regisztrációs számot rögzíteni a közvetítő oldalán**. Amennyiben a közvetítő nem biztosít külön mezőt, abban az esetben **az NTAK regisztrációs számot és a szálláshely típusát a szálláshely-szolgáltató által választott, jól látható helyen kell feltüntetni a hirdetés szövegében**. |  | |  |  | Hévízi Polgármesteri Hivatal |  | | hf |  |  |  | |  | |